<classify> Nape alisema hayo juzi usiku baada ya kuizindua filamu hiyo ambapo uzinduzi huo ulifanyika katika Ukumbi wa Mlimani City na kuhudhuriwa na watu kadhaa maarufu.Alipongeza umahiri katika uandaaji wa filamu hiyo kuanzia simulizi, uigizaji wake, upigwaji wa picha pamoja na lugha iliyotumiwa.Alisema kuwa filamu hiyo yenye ujumbe wa rushwa imekuja wakati muafaka ambapo nchi inapambana na janga hilo na kuongeza kuwa waigizaji wamefanikiwa kuuvaa uhusika wa ujumbe huo.Pia alisema kuwa ujumbe unaeleweka na hata kuchanganya lugha ya Kiswahili na Kiingereza pia inaonesha kuwa hata nchi zizungumzazo lugha ya Kiingereza inaweza kuinunua filamu hiyo.Uzinduzi huo pia ulioneshwa moja kwa moja na televisheni ya Azam kupitia chaneli yake ya Sinema Zetu.Akizungumza kuhusu filamu hiyo mwongozaji wake, Seko Shamte alisema kuwa filamu hiyo inahusu masuala ya rushwa na imekuja wakati muafaka ambapo jamii imezinduka na kupambana na janga hilo.Alisema kuwa kwa sasa ni uzinduzi tu na kisha itaanza kuoneshwa kwa kulipia katika kumbi za sinema kuanzia Januari 29 mwakani. Alisema kuwa wapenzi wa filamu wanaweza kufuatilia uzinduzi huo katika chaneli ya Sinema Zetu kupitia Azam tv na kuongeza kuwa ni filamu ambayo inasisimua kuangalia.Hii filamu imeidhinishwa na Bodi ya Filamu nchini na kupewa alama nzuri tu zinazoiwezesha kuoneshwa kwenye kumbi sinema na hata kutumiwa na shule kama sehemu ya somo, alisema Seko.Kwa upande wake mwigizaji mkuu filamu hiyo, Daniel Kijo alisema kuwa ana imani kuwa nafasi yake ya uhusika kama kijana alieathiriwa na rushwa inatoa fundisho kwa vijana wengine wengi. Filamu hiyo imehusisha waigizaji wengi wakubwa wa ndani na nchi na kuandaliwa na kampuni ya Alkamest Media ambayo ina husika na utararishaji wa filamu na vipindi vya luninga.  <topic>: MICHEZO 